האישה בחלון (סרט, 2021)

האישה בחלון (באנגלית: The Woman in the Window) הוא סרט מותחן פסיכולוגי אמריקאי משנת 2021 בבימויו של ג'ו רייט, מתוך תסריט שעיבד טרייסי לטס, המבוסס על רומן משנת 2018 בשם זהה על ידי א.ג'. פין.<ref></ref><ref></ref>

בסרט מככבים איימי אדמס, גארי אולדמן, אנתוני מאקי, פרד השינגר, ואייט ראסל, בריאן טיירי הנרי, ג'ניפר ג'ייסון לי וג'וליאן מור. הסרט שהופק על ידי אולפני המאה ה-20 יצא לאקרנים ב-14 במאי 2021 בשירות הזרמת המדיה של נטפליקס

== עלילה ==

=== רקע ===
אנה פוקס מתבודדת, היא פסיכולוגית התפתחותית אגורפובית שמוצאת את עצמה באמצע זירת פשע תוך ריגול אחר שכניה החדשים, שמשאירים אותה בתהייה האם עליה להזעיק שוטרים או לא.

אנה גרה לבדה בניו יורק ואינה מסוגלת לצאת החוצה עקב פחד חולני ממקומות ציבוריים פתוחים. היא מבלה את ימיה בשתיית יין, צפייה בסרטים ישנים, היזכרות בימים יפים יותר ובריגול אחר שכניה. יום אחד עוברים לבית שממול הראסֶלים, בעל ואישה מאוהבים, ממש משפחה מושלמת. אך עד מהרה היא מגלה סדקים בתא המשפחתי הנוצץ.

=== עלילה ===
אנה פוקס היא פסיכולוגית התפתחותית החיה לבדה ברובע מנהטן בניו יורק לאחר שנפרדה מבעלה, אדוארד שחי עם בתם הקטנה אוליביה, איתם אנה מדברת באופן קבוע כל יום. אנה סובלת מאגורפוביה (פחד ממקומות פתוחים) ובעקבות מצבה הנפשי, היא "מבדרת" את עצמה דרך הצצה בעזרת משקפת על שכניה, ביניהם משפחת ראסל מחלון ביתה בקומה השנייה. בנוסף, אנה שותה אלכוהול בכבדות ולוקחת כמות רבה של תרופות.

באחד הערבים, ג'יין ראסל מבקרת את אנה בביתה והשתיים מתחברות. אנה פוגשת את אית'ן, בנה המתבגר של ג'יין ומקבלת את הרושם שאב המשפחה, אליסטר מתעלל בו. בלילה, אנה מבחינה בג'יין נדקרת למוות בסלון ביתה ויוצרת קשר עם המשטרה, אך אלו מסרבים להאמין לה וטוענים שכל בני המשפחה ללא פגע. אליסטר מגיע לביתה של אנה עם "ג'יין" שלתדהמתה של אנה מתגלה כאישה אחרת לחלוטין. לאחר המפגש, אנה מתחילה לרגל אחר משפחת ראסל.

דייר המשנה ששוכר מאנה את המרתף שלה, דייוויד טוען בפניה שהוא לא שמע או ראה שום דבר ואנה לומדת שדייוויד הוא אסיר לשעבר שהפר את תנאי השחרור על-תנאי שלו. אנה מקבלת הודעת אי-מייל אנונימית עם תמונה שבה היא מוצגת ישנה. אנה יוצרת קשר עם המשטרה בשנית שמגיעים לביתה של אנה ביחד עם דייוויד ובני משפחת ראסל. הבלשים חושפים שאדוארד ואוליביה (בעלה ובתה של אנה בהתאמה) נהרגו בתאונת דרכים לה אנה גרמה ובעקבות החוויה, אנה הפכה לאגורפובית ובגלל התמכרותה לאלכוהול ותרופות היא הוזה את עצמה מדברת עם אנשים שמעולם לא היו שם. לאור ההבנה הזאת, אנה חווה התמוטטות נפשית.

אנה מתנצלת בפני בני משפחת ראסל ומפסיקה לרגל אחריהם. לאחר מכן, היא מצלמת סרטון בטלפון הסלולרי שלה בו היא מצהירה על רצונה להתאבד בעזרת מנת יתר של תרופות. לאחר צילום הסרטון, ג'יין מביטה על תמונה של החתול שלה שהיא צילמה ובהשתקפות שחוזרת מאחד מארונות הזכוכית היא רואה את ג'יין המקורית ומבינה שהיא אכן אמיתית. אנה מראה לדייוויד את הצילום ודייוויד מתוודה בפניה שלאישה שהיא פגשה לא קוראים ג'יין, אלא קייטי מאלי ושהיא אמו הביולוגית של אית'ן. קייטי עקבה באדיקות אחר בני משפחת ראסל וניסתה להתקרב לאית'ן. דייוויד מסרב לעזור לאנה להוכיח את האמת ולפתע הוא מותקף ונהרג על ידי אית'ן, שבזמן הזה הסתתר בבית.

אית'ן מספר לאנה שהוא רצח את קייטי ואת המזכירה של אביו ושהוא בעצם רוצח סדרתי. אית'ן מתכנן להרוג את אנה ובעזרת מפתח נוסף לדירתה, הוא נכנס ויצא בחופשיות וגם צילם אותה בזמן שהיא ישנה. אנה בורחת אל גג הבניין והשניים נלחמים, אך אנה מצליחה להפיל את אית'ן מהגג אל מותו.

אנה מחלימה מהמאבק בבית החולים. הבלש ליטל מבקר את אנה ומספר לה שהם עצרו את אליסטר ואת ג'יין לאחר שאלו עזרו לאית'ן להחביא את גופתה של קייטי, אותה הם מצאו. הבלש גם מתוודה שהוא צפה בסרטון שבו אנה הצהירה על כוונתה להתאבד ונותן לה את הטלפון חזרה כדי שהיא תוכל למחוק את הסרטון לפני שהטלפון ייכנס למחסן הראיות. לבסוף, הבלש מתנצל בפני אנה שהוא לא האמין לה.

תשעה חודשים לאחר מכן, אנה, שהחלימה מהתמכרותה ומנהלת חיים בריאים עוזבת את ביתה ומחליטה להמשיך את חיה, לא פוחדת יותר ממקומות פתוחים.

== שחקנים ודמויות ==

== הפקה ==
בספטמבר 2016 רכשה פוקס 2000 את זכויות ההסרטה לרומן בעל אותו שם מאת א. ג'. פין.<ref></ref> במרץ 2018 הוכרז שג'ו רייט יביים את הסרט, מתוך תסריט מאת טרייסי לייטס. סקוט רודין ואלי בוש ישמשו כמפיקי הסרט.<ref></ref> באפריל 2018 הצטרפה איימי אדמס לתפקיד הראשי בסרט.<ref></ref> ביולי 2018 הצטרפו לקאסט ג'וליאן מור, ווייאט ראסל, גארי אולדמן ובריאן טיירי הנרי.<ref></ref><ref></ref><ref></ref><ref></ref> באוגוסט 2018 הצטרפו פרד השינגר ואנתוני מקי לצוות שחקני הסרט.<ref></ref><ref></ref>

הצילומים החלו ב-6 באוגוסט 2018 בעיר ניו יורק<ref></ref><ref>[https://thegww.com/joe-wrights-woman-in-the-window-shoots-next-month-in-nyc-gary-oldman-might-join-cast/ JOE WRIGHT’S ‘WOMAN IN THE WINDOW’ SHOOTS NEXT MONTH IN NYC – GARY OLDMAN MIGHT JOIN CAST]</ref> והושלמו ב-30 באוקטובר 2018.<ref></ref>

== שחרור ==
הסרט אמור היה במקור לצאת לאקרנים ב-4 באוקטובר 2019 על ידי אולפני המאה ה-20.<ref>[https://deadline.com/2018/06/fox-amy-adams-woman-in-the-window-bad-times-at-the-el-royale-release-dates-1202417977/ Fox Dates Amy Adams Pic 'Woman In The Window', Moves Thriller 'Bad Times At The El Royale']</ref> עם זאת, ב-9 ביולי תאריך ההקרנה נדחה לשנת 2020, כאשר דיסני מתכננת לפרסם מחדש את הסרט בשל תגובת קהל שלילית בעקבות הקרנות המבחן.<ref></ref> הסרט היה אמור לצאת לאקרנים ב-15 במאי 2020.<ref></ref>

ב-17 במרץ 2020, הסרט נדחה מיציאתו לאקרנים עקב מגפת ה-COVID-19, מתוך כוונה לתזמן אותו למועד מאוחר יותר ב-2020, אם כי תוכניות אלו בוטלו מאוחר יותר. ב-3 באוגוסט 2020, הוכרז כי נטפליקס נמצאת במגעים אחרונים לרכישת זכויות ההפצה לסרט מאולפני המאה ה-20, וכך עשתה, והוציאה אותו בשירות הסטרימינג שלה ב-14 במאי 2021.

זה היה הסרט האחרון שהופץ תחת המותג Fox 2000; כחלק מרכישת פוקס המאה ה-20 על ידי חברת וולט דיסני, המותג פורק.<ref></ref>

== קישורים חיצוניים ==
* 

ביקורות
* 
* 

== הערות שוליים ==

קטגוריה:סרטי אולפני המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטי מותחן פסיכולוגיים
קטגוריה:סרטים על אלכוהוליזם
קטגוריה:סרטים מבוססי ספרים
קטגוריה:סרטים שיציאתם נדחתה בעקבות מגפת הקורונה
קטגוריה:סרטי 2021